text: Eitt ungt lið sum vil spæla við um stig
text: #000002
text: - Vit vilja vera við so langt sum gjørligt, og samstundis geva okkara ungu leikarum royndir á hesum støði, sigur ítróttarstjórin hjá IK Sävehof, Emil Berggren, við .
text: #000003
text: Liðið hevur mist nakrar berandi leikarar til størri feløg, og nú skal tað vísa seg hvør tekur leiklutirnar sum teir lótu eftir sær. Tað er í tí sambandi at Elias verður tikin fram.
text: #000004
text: - IK Sävehof hevur klárað at hildið fast um eitt av stórstu talentunum í heiminum, Elias Ellefsen á Skipagøtu. 19 ára gamli spælarin vísti farna kappingarár at hann hevur øll amboð í amboðskassanum til tess at blíva ein framtíðar stjørna í hondbóltinum, skrivar Eurohandball á síni heimasíðu
text: #000005
text: Í hesum døgum verða undankappingardystir til EHF European League leiktir. Spennandi verður at síggja hvørji lið koma í bólk saman við Eliasi og IK Sävehof.
text: #000006
text: IK Sävehof hevur áður luttikið í evropeiskum hondbólti. Tvær ferðir hava teir megna at troka seg ímillum 16 tey bestu í Champions League, har teir hava luttikið fýra ferðir.
text: #000008
text: EHF European League er næststørsta evropeiska kappingin, aftaná Champions League, har bert 16 lið sleppa við um árið.
text: #000009